CELEX: 32010R0104
Language: sl
Date: 2010-02-05 00:00:00
Title: Uredba Komisije (EU) št. 104/2010 z dne 5. februarja 2010 o izdaji dovoljenja za kalijev diformat kot krmni dodatek za svinje (imetnik dovoljenja BASF SE) in spremembi Uredbe (ES) št. 1200/2005 (Besedilo velja za EGP)

6.2.2010   
            
            
               SL
            
            
               Uradni list Evropske unije
            
            
               L 35/4
            
         UREDBA KOMISIJE (EU) št. 104/2010
   z dne 5. februarja 2010
   o izdaji dovoljenja za kalijev diformat kot krmni dodatek za svinje (imetnik dovoljenja BASF SE) in spremembi Uredbe (ES) št. 1200/2005
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. V skladu s členom 10 navedene uredbe je treba dodatke, dovoljene v skladu z Direktivo Sveta 70/524/EGS (2), ponovno oceniti.
            
         
               (2)
            
            
               Kalijev diformat v trdni obliki je bil v skladu z Direktivo 70/524/EGS začasno dovoljen kot krmni dodatek za svinje z Uredbo Komisije (ES) št. 1200/2005 z dne 26. julija 2005 o trajnem dovoljenju za nekatere dodatke v krmi in začasnem dovoljenju za novo uporabo že dovoljenih dodatkov v krmi (3). Naveden dodatek je bil naknadno vpisan v register krmnih dodatkov Skupnosti kot obstoječ proizvod v skladu s členom 10(1) Uredbe (ES) št. 1831/2003.
            
         
               (3)
            
            
               V skladu s členom 10(2) in v povezavi s členom 7 Uredbe (ES) št. 1831/2003 je bil predložen zahtevek za ponovno oceno navedenega dodatka, da se navedeni dodatek uvrsti v kategorijo dodatkov „zootehnični dodatki“. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v svojem mnenju z dne 15. septembra 2009 (4) navedla, da dodatek nima škodljivega vpliva na zdravje živali in ljudi ali na okolje ter da njegova uporaba lahko izboljša prirejo živali. Agencija priporoča ustrezne ukrepe za varnost uporabnikov. Meni, da ni potrebe po posebnih zahtevah v zvezi s poprodajnim nadzorom. Agencija je potrdila tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena navedenega dodatka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Zato je treba črtati določbe o navedenem pripravku v Uredbi (ES) št. 1200/2005.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, se dovoli kot dodatek v prehrani živali v skladu s pogoji iz navedene priloge.
   Člen 2
   V Uredbi (ES) št. 1200/2005 se črtata člen 1 in Priloga I.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. februarja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 270, 14.12.1970, str. 1.
   
      (3)  UL L 195, 27.7.2005, str. 6.
   
      (4)  The EFSA Journal (2009), 7(9), str. 1315.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: drugi zootehnični dodatki (izboljšanje zootehničnih parametrov)
                  
               
            
                  4d800
               
               
                  BASF SE
               
               
                  Kalijev diformat
               
               
                  
                               
                           
                           
                              Sestava dodatka:
                              
                                           
                                       
                                       
                                          kalijev diformat, trdna snov najmanj 98 %
                                       
                                    
                                           
                                       
                                       
                                          silikat največ 1,5 %
                                       
                                    
                                           
                                       
                                       
                                          voda največ 0,5 %
                                       
                                    
                        
                               
                           
                           
                              Lastnosti aktivne snovi:
                              
                                           
                                       
                                       
                                          kalijev diformat, trdni
                                       
                                    
                                           
                                       
                                       
                                          KH(COOH)2
                                          
                                       
                                    
                                           
                                       
                                       
                                          št. CAS 20642-05-1
                                       
                                    
                        
                               
                           
                           
                              Analitska metoda (1)
                              
                              ionska kromatografija z detektorjem električne prevodnosti (IC/ECD)
                           
                        
               
                  Svinje
               
               
                  —
               
               
                  10 000
               
               
                  12 000
               
               
                  Mešanica različnih virov kalijevega diformata ne sme presegati dovoljene najvišje stopnje v popolni krmni mešanici, ki znaša 12 000 mg/kg popolne krmne mešanice.
                  Dodatek se vključi v krmo v obliki premiksa.
                  Ta proizvod lahko povzroči tveganje resne poškodbe očesa.
                  Sprejmejo se ukrepi za zaščito delavcev.
               
               
                  26.2.2020
               
            
         (1)  Podrobnosti o analitskih metodah so na voljo na spletni strani referenčnega laboratorija Skupnosti: www.irmm.jrc.be/crl-feed-additives